CELEX: 52018PC0357
Language: el
Date: 2018-05-24
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ για την τροποποίηση του πρωτοκόλλου 30 (όσον αφορά ειδικές διατάξεις σχετικά με την οργάνωση της συνεργασίας στον τομέα της στατιστικής) της συμφωνίας ΕΟΧ

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 24.5.2018
            COM(2018) 357 final
            2018/0185(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που πρέπει να ληφθεί, εξ ονόματος της Ευρωπαϊκής Ένωσης,στη Μεικτή Επιτροπή του ΕΟΧ για την τροποποίηση του πρωτοκόλλου 30 (όσον αφορά ειδικές διατάξεις σχετικά με την οργάνωση της συνεργασίας στον τομέα της στατιστικής) της συμφωνίας ΕΟΧ 
            (Κείμενο που παρουσιάζει ενδιαφέρον για τον ΕΟΧ)
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Το σχέδιο απόφασης της Μεικτής Επιτροπής του ΕΟΧ (που επισυνάπτεται στην πρόταση απόφασης του Συμβουλίου) αποσκοπεί στην εξασφάλιση διαρκούς συνεργασίας με τα κράτη ΕΟΧ-ΕΖΕΣ (Νορβηγία, Λιχτενστάιν και Ισλανδία) στο πλαίσιο του ευρωπαϊκού στατιστικού προγράμματος 2013-17, το οποίο παρατάθηκε έως το 2020 με τον κανονισμό (ΕΕ) 2017/1951
                  1
               .
            
            
               Το συνημμένο σχέδιο απόφασης της Μεικτής Επιτροπής του ΕΟΧ προτείνει, συνεπώς, την τροποποίηση του πρωτοκόλλου 30 (
               
                  όσον αφορά ειδικές διατάξεις σχετικά με την οργάνωση της συνεργασίας στον τομέα της στατιστικής
               
               ) της συμφωνίας ΕΟΧ. 
            
            
               Τα κράτη ΕΟΧ-ΕΖΕΣ συνεισφέρουν οικονομικά στον προϋπολογισμό της ΕΕ για τη συμμετοχή τους στο εν λόγω πρόγραμμα. Η θέση σχετικά με το παρόν σχέδιο απόφασης της Μεικτής Επιτροπής του ΕΟΧ πρέπει, συνεπώς, να καθοριστεί από το Συμβούλιο.
            
            
               •Συνέπεια με τις ισχύουσες διατάξεις στον τομέα πολιτικής
            
            
               
                  Το συνημμένο σχέδιο απόφασης της Μεικτής Επιτροπής επεκτείνει την ήδη υφιστάμενη πολιτική της ΕΕ στα κράτη ΕΟΧ-ΕΖΕΣ  (Νορβηγία, Ισλανδία και Λιχτενστάιν).
               
            
            
               •Συνέπεια με άλλες πολιτικές της Ένωσης
            
            
               Η επέκταση του κεκτημένου της ΕΕ στα κράτη ΕΟΧ-ΕΖΕΣ, με την ενσωμάτωσή του στη συμφωνία ΕΟΧ, πραγματοποιείται σύμφωνα με τους στόχους και τις αρχές της εν λόγω συμφωνίας με στόχο την επίτευξη ενός δυναμικού και ομοιογενούς Ευρωπαϊκού Οικονομικού Χώρου, με βάση κοινούς κανόνες και ισότιμους όρους ανταγωνισμού. 
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Η νομοθεσία που πρέπει να ενσωματωθεί στη συμφωνία ΕΟΧ βασίζεται στο άρθρο 338 παράγραφος 1 της Συνθήκης για τη λειτουργία της Ευρωπαϊκής Ένωσης.
            
            
               Το άρθρο 1 παράγραφος 3 του κανονισμού (ΕΚ) αριθ. 2894/94 του Συμβουλίου
                  2
                σχετικά με ορισμένες λεπτομέρειες εφαρμογής της συμφωνίας ΕΟΧ προβλέπει ότι το Συμβούλιο καθορίζει τη θέση που πρέπει να ληφθεί εξ ονόματος της Ένωσης όσον αφορά τις αποφάσεις αυτές, κατόπιν πρότασης της Επιτροπής. 
            
            
               Η Επιτροπή, σε συνεργασία με την ΕΥΕΔ, υποβάλλει το σχέδιο απόφασης της Μεικτής Επιτροπής του ΕΟΧ προκειμένου να εγκριθεί από το Συμβούλιο ως θέση της Ένωσης. Η Επιτροπή ευελπιστεί ότι θα είναι σε θέση να υποβάλει το σχέδιο στη Μεικτή Επιτροπή του ΕΟΧ το συντομότερο δυνατό.
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               Η πρόταση συνάδει με την αρχή της επικουρικότητας για τον ακόλουθο λόγο. 
            
            
               Ο στόχος της παρούσας πρότασης, δηλαδή η διασφάλιση της ομοιογένειας της εσωτερικής αγοράς, δεν μπορεί να υλοποιηθεί επαρκώς από τα κράτη μέλη και δύναται, συνεπώς, λόγω των αποτελεσμάτων, να επιτευχθεί καλύτερα σε ενωσιακό επίπεδο. 
            
            
               
                  Η διαδικασία ενσωμάτωσης του κεκτημένου της ΕΕ στη συμφωνία ΕΟΧ πραγματοποιείται σύμφωνα με τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο, που επιβεβαιώνει την υιοθετηθείσα προσέγγιση.
               
            
         
         
            
               •Αναλογικότητα
            
            
               Σύμφωνα με την αρχή της αναλογικότητας, η παρούσα πρόταση δεν υπερβαίνει τα αναγκαία όρια για την επίτευξη αυτού του στόχου.
            
            
               •Επιλογή της νομικής πράξης
            
            
               
                  Σύμφωνα με το άρθρο 98 της συμφωνίας ΕΟΧ, η πράξη που επιλέγεται είναι η απόφαση της Μεικτής Επιτροπής του ΕΟΧ. Η Μεικτή Επιτροπή του ΕΟΧ διασφαλίζει την αποτελεσματική εφαρμογή και λειτουργία της συμφωνίας ΕΟΧ. Για τον σκοπό αυτό, λαμβάνει αποφάσεις στις περιπτώσεις που προβλέπονται στη συμφωνία ΕΟΧ. 
               
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΤΩΝ ΕΠΙΠΤΩΣΕΩΝ
            
            
               •Άνευ αντικείμενου
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Προκειμένου να είναι σε θέση να συμμετέχουν στο ευρωπαϊκό στατιστικό πρόγραμμα, τα κράτη ΕΟΧ-ΕΖΕΣ συμβάλλουν οικονομικά στον προϋπολογισμό της Ευρωπαϊκής Ένωσης. Το ακριβές ποσό θα καθοριστεί μετά την έκδοση της παρούσας απόφασης του Συμβουλίου.
               
            
            
               5.ΛΟΙΠΑ ΣΤΟΙΧΕΙΑ
            
            
               •
                     Άνευ αντικείμενου 
            
            
               2018/0185 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για τη θέση που πρέπει να ληφθεί, εξ ονόματος της Ευρωπαϊκής Ένωσης,
                  στη Μεικτή Επιτροπή του ΕΟΧ για την τροποποίηση του πρωτοκόλλου 30 (όσον αφορά ειδικές διατάξεις σχετικά με την οργάνωση της συνεργασίας στον τομέα της στατιστικής) της συμφωνίας ΕΟΧ 
            
            
               (Κείμενο που παρουσιάζει ενδιαφέρον για τον ΕΟΧ)
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 338 παράγραφος 1 , σε συνδυασμό με το άρθρο 218 παράγραφος 9,
            
            
               Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο
                  3
                και ιδίως το άρθρο 1 παράγραφος 3,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
         
         
            
               (1)Η συμφωνία για τον Ευρωπαϊκό Οικονομικό Χώρο
                  4
                («συμφωνία ΕΟΧ») άρχισε να ισχύει την 1η Ιανουαρίου 1994.
            
            
               (2)Σύμφωνα με το άρθρο 98 της συμφωνίας ΕΟΧ, η Μεικτή Επιτροπή του ΕΟΧ μπορεί να αποφασίσει να τροποποιήσει, μεταξύ άλλων το πρωτόκολλο 30 (
               
                  όσον αφορά ειδικές διατάξεις σχετικά με την οργάνωση της συνεργασίας στον τομέα της στατιστικής
               
               ) της συμφωνίας ΕΟΧ.
            
            
               (3)Για να εξασφαλιστεί η συνεχής συνεργασία με τα κράτη ΕΟΧ-ΕΖΕΣ στον τομέα της στατιστικής, ο κανονισμός (ΕΕ) 2017/1951 του Ευρωπαϊκού Κοινοβουλίου και του Συμβουλίου
                  5
                θα πρέπει να ενσωματωθεί στο πρωτόκολλο 30 (
               
                  όσον αφορά ειδικές διατάξεις σχετικά με την οργάνωση της συνεργασίας στον τομέα της στατιστικής
               
               ) της συμφωνίας ΕΟΧ.
            
            
               (4)Το πρωτόκολλο 30 (
               
                  όσον αφορά ειδικές διατάξεις σχετικά με την οργάνωση της συνεργασίας στον τομέα της στατιστικής)
               
                της συμφωνίας ΕΟΧ θα πρέπει, επομένως, να τροποποιηθεί αναλόγως. 
            
            
               (5)Η θέση της Ένωσης στη Μεικτή Επιτροπή του ΕΟΧ θα πρέπει επομένως να βασιστεί στο συνημμένο σχέδιο απόφασης,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Η θέση που πρέπει να ληφθεί εξ ονόματος της Ευρωπαϊκής Ένωσης στη Μεικτή Επιτροπή του ΕΟΧ για την προτεινόμενη τροποποίηση του πρωτοκόλλου 30 της συμφωνίας ΕΟΧ (
               
                  όσον αφορά ειδικές διατάξεις σχετικά με την οργάνωση της συνεργασίας στον τομέα της στατιστικής
               
               ) βασίζεται στο σχέδιο απόφασης της Μεικτής Επιτροπής του ΕΟΧ που επισυνάπτεται στην παρούσα απόφαση.
            
            
               Άρθρο 2
            
            
               Η παρούσα απόφαση αρχίζει να ισχύει την ημερομηνία της έκδοσής της.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Κανονισμός (ΕΕ) αριθ. 2017/1951 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2017, για την τροποποίηση του κανονισμού (ΕΕ) αριθ. 99/2013 σχετικά με το ευρωπαϊκό στατιστικό πρόγραμμα 2013-17, και την παράτασή του έως το 2020.
               
               
                  
                     (2)
                  
                        ΕΕ L 305 της 30.11.1994, σ. 6-8.
               
               
                  
                     (3)
                  
                        ΕΕ L 305 της 30.11.1994, σ. 6.
               
               
                  
                     (4)
                  
                        ΕΕ L 1 της 3.1.1994, σ. 3. 
               
               
                  
                     (5)
                  
                        Κανονισμός (ΕΕ) αριθ. 2017/1951 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2017, για την τροποποίηση του κανονισμού (ΕΕ) αριθ. 99/2013 σχετικά με το ευρωπαϊκό στατιστικό πρόγραμμα 2013-17, και την παράτασή του έως το 2020.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες,24.5.2018
            COM(2018) 357 final
            ΠΑΡΑΡΤΗΜΑ
            στην
            Πρόταση απόφασης του Συμβουλίου
            για τη θέση που πρέπει να ληφθεί, εξ ονόματος της Ευρωπαϊκής Ένωσης,στη Μεικτή Επιτροπή του ΕΟΧ για την τροποποίηση του πρωτοκόλλου 30 (όσον αφορά ειδικές διατάξεις σχετικά με την οργάνωση της συνεργασίας στον τομέα της στατιστικής) της συμφωνίας ΕΟΧ 
            
               
         
         
            
               ΠΑΡΑΡΤΗΜΑ
                  ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
               
                  αριθ. […]
               της […]
               για την τροποποίηση του πρωτοκόλλου 30 της συμφωνίας ΕΟΧ όσον αφορά ειδικές διατάξεις σχετικά με την οργάνωση της συνεργασίας στον τομέα της στατιστικής
            
            
               Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
            
            
               Έχοντας υπόψη τη συμφωνία για τον Ευρωπαϊκό Οικονομικό Χώρο («συμφωνία ΕΟΧ»), και ιδίως το άρθρο 98,
            
            
               Εκτιμώντας τα ακόλουθα:
            
            
               (1)Το στατιστικό πρόγραμμα του ΕΟΧ για τα έτη 2018 έως 2020 θα πρέπει να βασιστεί στον κανονισμό (ΕΕ) αριθ. 99/2013 του Ευρωπαϊκού Κοινοβουλίου και του Συμβουλίου
                  1
               , όπως τροποποιήθηκε με τον κανονισμό (ΕΕ) αριθ. 2017/1951 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2017, για την τροποποίηση του κανονισμού (ΕΕ) αριθ. 99/2013 σχετικά με το ευρωπαϊκό στατιστικό πρόγραμμα 2013-17, και την παράτασή του έως το 2020
                  2
               , και να περιλάβει τα στοιχεία του προγράμματος που είναι απαραίτητα για την περιγραφή και την παρακολούθηση όλων των σημαντικών οικονομικών, κοινωνικών και περιβαλλοντικών πτυχών του Ευρωπαϊκού Οικονομικού Χώρου.
            
            
               (2)Ο κανονισμός (ΕΕ) 2017/1951 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2017, για την τροποποίηση του κανονισμού (ΕΕ) αριθ. 99/2013 σχετικά με το ευρωπαϊκό στατιστικό πρόγραμμα 2013-2017, και την παράτασή του έως το 2020, θα πρέπει να ενσωματωθεί στο πρωτόκολλο 30 ώστε να διασφαλιστεί ότι η συνεργασία παρατείνεται έως το 2020.
            
            
               (3)Το πρωτόκολλο 30 της συμφωνίας ΕΟΧ θα πρέπει, επομένως, να τροποποιηθεί, ώστε να καταστεί δυνατή η πραγματοποίηση αυτής της διευρυμένης συνεργασίας από την 1η Ιανουαρίου 2018.
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Το πρωτόκολλο 30 της συμφωνίας ΕΟΧ τροποποιείται ως εξής:
            
            
               1.Το έτος «2017» στον τίτλο του άρθρου 5 αντικαθίσταται από το έτος «2020». 
            
            
               2.Στο άρθρο 5 παράγραφος 1 προστίθεται η ακόλουθη περίπτωση:
            
            
               «-32017 R 1951: Κανονισμός (ΕΕ) 2017/1951 του Ευρωπαϊκού Κοινοβουλίου και του Συμβουλίου της 25ης Οκτωβρίου 2017 (ΕΕ L 284 της 31.10.2017, σ. 1).»
            
            
               3.Οι λέξεις «2013-17» και «31 Δεκεμβρίου 2017» στο άρθρο 5 παράγραφος 2 αντικαθίστανται από τις λέξεις «2013-20» και «31 Δεκεμβρίου 2020».
            
            
               4.Οι λέξεις «2013 έως 2017» στο άρθρο 5 παράγραφος 3 αντικαθίστανται από τις λέξεις «2013 έως 2020».
            
            
               5.Το κείμενο του άρθρου 5 παράγραφος 4 αντικαθίσταται από τα εξής: 
            
            
               «Τα κράτη της ΕΖΕΣ καταβάλλουν χρηματοδοτική συνεισφορά σύμφωνα με το άρθρο 82 παράγραφος 1 στοιχείο α) της συμφωνίας και τους δημοσιονομικούς κανονισμούς, η οποία αντιστοιχεί στο 75 τοις εκατό του ποσού που αναφέρεται στις γραμμές προϋπολογισμού 29 02 05 (Ευρωπαϊκό στατιστικό πρόγραμμα 2013-17) και 29 01 04 05 (Πολιτική στατιστικής πληροφόρησης — Δαπάνες διοικητικής διαχείρισης) που εγγράφονται στον προϋπολογισμό της Ευρωπαϊκής Ένωσης για το 2013 και στο 75 τοις εκατό του ποσού που αναφέρεται στις γραμμές προϋπολογισμού 29 02 01 (Παροχή στατιστικών πληροφοριών ποιότητας, εφαρμογή νέων μεθόδων παραγωγής ευρωπαϊκών στατιστικών και ενίσχυση της συνεργασίας στο πλαίσιο του ευρωπαϊκού στατιστικού συστήματος) και 29 01 04 01 (Δαπάνες στήριξης για το ευρωπαϊκό στατιστικό πρόγραμμα) που εγγράφονται στον προϋπολογισμό της Ευρωπαϊκής Ένωσης για τα οικονομικά έτη 2014 έως 2020.» .
            
            
               Άρθρο 2
            
            
               Η παρούσα απόφαση αρχίζει να ισχύει στις/την […], υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας ΕΟΧ*. 
            
         
         
            
               
                  3Εφαρμόζεται από την 1η Ιανουαρίου 2018.
            
            
               Άρθρο 3
            
            
               Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
            
            
               Βρυξέλλες, […].
            
            
               
                     Για τη Μεικτή Επιτροπή του ΕΟΧ
               
               
                     Ο/Η Πρόεδρος
                     Οι Γραμματείς
                     της Μεικτής Επιτροπής του ΕΟΧ
                  
            
         
         
            
                  
                     (1)
                  
                        ΕΕ L 39 της 9.2.2013, σ. 12.
               
               
                  
                     (2)
                  
                        ΕΕ L 284 της 31.10.2017, σ. 1.
               
               
                  
                     (3)
                  *
                        [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]